Přeprošenje: Informaciski a temowy wječor w Hornej Łužicy k wólbje do Serbskeho sejma w Chrósćicach
Wutrobnje přeprošujemy Was na informaciski a temowy wječor k wólbje do Serbskeho sejma póndźelu, dnja 10.09. we 19.00 hodź. do Krawčikec hosćenca w Chrósćicach.
Iniciatiwa za demokratiske ludowe zastupnistwo a Rada starostow budźetej Wam ideju a perspektiwy sejma, kaž tež wobstejnosće wólbow, předstajić. Přizamknje so wobšěrna diskusija k prašenjam kulturneje a kubłanskeje awtonomije Serbow.
Postajiće a wuwiwajće tež Wy naš serbski přichod aktiwnje sobu! Prěni parlament serbskeje ludnosće je jónkrótna šansa za Łužicu, swójske naležnosće z mocu samopostajowanja zwoprawdźić – mnoho ludow Europy dawno hižo dołhodobny wužitk z awtonomije čerpaja!
szl_Latn szl_Latn bos_Latn szl_Latn